Ο **Αλέξης Παπαδάτος**, γεννημένος στην Κρανέα της Πρέβεζας στις 5 Απριλίου 1976, είναι Έλληνας πρώην διεθνής καλαθοσφαιριστής και προπονητής καλαθοσφαίρισης. Έχει ύψος 1,86 m και αγωνιζόταν στη θέση του πλέι μέικερ.

Καριέρα
-------

Ο Παπαδάτος ξεκίνησε την καριέρα του από τον ΑΟ Κεφαλλονιάς, όπου παρέμεινε ως τα δεκαεπτά του χρόνια, όταν και μεταγράφηκε στον Πειραϊκό. Με την ομάδα του Πειραϊκού, πραγματοποίησε την κορυφαία του εμφάνιση στις 20 Φεβρουαρίου 1995 στη νίκη της ομάδας του επί του Ιωνικού Νίκαιας, όταν πέτυχε 33 πόντους με 8/8 δίποντα, 5/5 τρίποντα και 2/2 ελεύθερες βολές.

Παράλληλα, αγωνίστηκε στις εθνικές ομάδες παίδων και εφήβων, όπου συνολικά πραγματοποίησε 34 συμμετοχές, σημειώνοντας ρεκόρ πόντων σε αγώνα διεθνούς τουρνουά με την αντίστοιχη ομάδα της Γαλλίας στις 29 Δεκεμβρίου 1994, όταν πέτυχε 16 πόντους. Κατέκτησε το παγκόσμιο πρωτάθλημα εφήβων στην Αθήνα το 1995, όντας αναπληρωματικός, με την ελληνική ομάδα να φθάνει αήττητη στον τίτλο.

Το καλοκαίρι του 1995, υπέγραψε στην ομάδα του Σπόρτιγκ, κατακτώντας την έκτη θέση του ελληνικού πρωταθλήματος και αγωνιζόμενος στο κύπελλο Κόρατς. Την επόμενη χρονιά, μεταγράφηκε στην ομάδα του Άρη, με τον οποίο κατέκτησε το κύπελλο Κόρατς, αγωνιζόμενος σε τέσσερις αγώνες της ευρωπαϊκής διοργάνωσης με μέσους όρους 3,3 πόντων, 2,0 ριμπάουντ και 1,8 ασίστ. Για το πρωτάθλημα της Α1, έπαιξε σε 13 παιχνίδια με μέσο όρο 2,2 πόντων, με τους "κίτρινους" να παραμένουν εκτός τελικής τετράδας μετά την διαδικασία των πλέι-οφ.

Την σεζόν 1997-98, φόρεσε την φανέλα του ΓΣ Λάρισας, ο οποίος με μόλις τρεις νίκες κατά την διάρκεια της κανονικής περιόδου του ελληνικού πρωταθλήματος, τερμάτισε στην τελευταία θέση του βαθμολογικού πίνακα και υποβιβάστηκε. Ακολούθησαν δύο ακόμη σεζόν για την ομάδα του Σπόρτιγκ, πριν ο Παπαδάτος συνεχίσει στο Περιστέρι, με το οποίο κατέλαβε την τρίτη θέση το 2000-01 και την έκτη θέση το 2001-02. Με την αθηναϊκή ομάδα έπαιξε στην Ευρωλίγκα και σε δώδεκα αγώνες είχε μέσους όρους 5,3 πόντων και 1,7 ριμπάουντ.

Το 2002-03 έπαιξε στον Απόλλωνα Πατρών και συνέχισε στο Ηράκλειο, τον Κολοσσό Ρόδου για δύο χρόνια και τον Ηρακλή για το πρωτάθλημα της Α2 κατηγορίας, πριν επιστρέψει στην ομάδα από όπου ξεκίνησε, τον Κεφαλληνιακό, όπου έκλεισε την αγωνιστική του καριέρα το 2014.

Πιο πριν, είχε κάνει ένα σύντομο πέρασμα από τον πάγκο της ΑΕΚ όπου εργάστηκε ως βοηθός προπονητής, ενώ την σεζόν 2014-15 ανέλαβε την τεχνική ηγεσία της ομάδας του Σπόρτιγκ, η οποία αγωνιζόταν στο πρωτάθλημα της Γ' Εθνικής. Από το καλοκαίρι του 2015 και έπειτα, είναι προπονητής του Ίκαρου Ν. Σμύρνης.

Παραπομπές
----------

1. ↑  Η μέρα που ο Νιούλεϊ έβαλε 32 πόντους με 8/8 τρίποντα
2. ↑  «ΔΙΕΘΝΕΣ ΤΟΥΡΝΟΥΑ 29-12-1994 / ΜΠΙΕΛΛΑ ΕΛΛΑΔΑ 97 - 81 ΓΑΛΛΙΑ». Αρχειοθετήθηκε από το πρωτότυπο στις 28 Μαρτίου 2016. Ανακτήθηκε στις 30 Μαρτίου 2017.
3. ↑  «Alexandros Papadatos's profile | 1995 World Championship for Junior Men - FIBA.com». Αρχειοθετήθηκε από το πρωτότυπο στις 29 Μαρτίου 2015. Ανακτήθηκε στις 30 Μαρτίου 2017.
4. ↑  Παγκόσμιο Εφήβων 1995: 16 χρόνια μετά - Μπάσκετ - SPORT 24
5. ↑  Alexandros Papadatos | European Cup Radivoj Korac 1996 - FIBA Europe
6. ↑  Alexandros Papadatos | Korac Cup (1997) | FIBA Europe
7. ↑  ALEXIS PAPADATOS basketball profile pdf - eurobasket.com
8. ↑  Παίκτης: Παπαδάτος Αλέξης | Καριέρα παίκτη μπάσκετ - insports.eu[*νεκρός σύνδεσμος*]
9. ↑  Alexis Papadatos Europe Stats | Basketball-Reference.com
10. ↑  Alexandros PAPADATOS | Season 2003/2004[*νεκρός σύνδεσμος*]
11. ↑  Alexandros PAPADATOS | Season 2005/2006[*νεκρός σύνδεσμος*]
12. ↑  Alexandros PAPADATOS | Season 2006/2007[*νεκρός σύνδεσμος*]
13. ↑  Alexis Papadatos Basketball Player Profile, A.S. Kefallonias
14. ↑  Ραντεβού με την Ιστορία:Ο Αλέξης Παπαδάτος ξανά με τη φανέλα της Κεφαλονιάς!
15. ↑  Ανέλαβε τον Σπόρτιγκ ο Παπαδάτος | Superbasket.gr[*νεκρός σύνδεσμος*]
16. ↑  Παραμένει στον Σπόρτιγκ ο Παπαδάτος - Infobasket
17. ↑  «Παπαδάτος στη Νέα Σμύρνη - eBasket.gr». Αρχειοθετήθηκε από το πρωτότυπο στις 17 Οκτωβρίου 2015. Ανακτήθηκε στις 30 Μαρτίου 2017.
18. ↑  «Μένει στον Ίκαρο Νέας Σμύρνης ο Παπαδάτος | Superbasket.gr». Αρχειοθετήθηκε από το πρωτότυπο στις 28 Μαΐου 2016. Ανακτήθηκε στις 30 Μαρτίου 2017.

Πηγές
-----

* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* *"Αθλητικός Σύλλογος Άρης • 1914-2004"*, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7
* Παπαδατος Αλεξανδρος - ΕΣΑΚΕ Αρχειοθετήθηκε 2017-07-06 στο Wayback Machine.
* Οι Κεφαλλονίτες τιμούν τον «τριποντάκια» Αλέξη Παπαδάτο - Protothema

|  |  |  |  |  |
| --- | --- | --- | --- | --- |
| 

| π • σ • ε
**Άρης - Κυπελλούχος Κόρατς μπάσκετ 1996-97** |
| --- |
|  |
|  | 
**4** Ορτίθ  · **5** Λιαδέλης  · **7** Σταυρακόπουλος  · **9** Σιούτης  · **10** Φλώρος  · **11** Ναχάρ  · **12** Αγγελίδης  · **13** Χωλόπουλος  · **14** Σάκλεφορντ  · **15** Μπόνι  · Παπαδάτος  · **C** Σούμποτιτς |

 |